યુએસના હાઉસ ઓફ રિપ્રેઝન્ટેટિવ એટલે કે પ્રતિનિધિસભાના અધ્યક્ષ પોલ રેયાનના જણાવ્યા અનુસાર હવે જ્યારે એ વાત સ્પષ્ટ થઈ ગઈ છે કે બિલની તરફેણમાં રિપબ્લિકનના પ્રતિનિધિઓના જરૂરી ર૧૬ મત નહિ મળે તેથી ટ્રમ્પ પણ મતદાન નહીં કરાવવા બાબતે સહમત થઈ ગયા છે. અહેવાલ મુજબ ર૮થી ૩પ સાંસદોએ આ બિલનો વિરોધ કર્યો હતો. વ્હાઈટ હાઉસના પ્રેસ સચિવ શોન સ્પિશરે પત્રકારોને જણાવ્યું હતું કે તેમણે રાષ્ટ્રપ્રમુખ સાથે વાસ્તવમાં કામ કર્યું છે. મને લાગે છે કે તેઓ સાંસદોને મતદાન માટે મજબૂર કરી નહિ શકે. સેનેટર માર્ક વોર્નરે જણાવ્યું હતું કે હવે એ વાત સ્પષ્ટ થઈ ગઈ છે કે ટ્રમ્પ સરકારનું આ બિલ પસાર થઈ નહિ શકે.